钦定古今图书集成/理学汇编/文学典/第006卷 > 容斋随笔 > 《归去来词南北文章绝唱》
## 钦定古今图书集成/理学汇编/文学典/第006卷 > 容斋随笔 > 《归去来词南北文章绝唱》

今人好和《归去来》词，予最敬晁以道所言，其《答李持
国书》云：“足下爱渊明所赋《归去来》辞，遂同东坡先生
和之，仆所未喻也。”建中靖国间，东坡和《归去来》，初至
京师，其门下宾客从而和者数人，皆自谓得意也。陶
渊明纷然，一日满人目前矣。参寥忽以所和篇示予，
率同赋。予谢之曰：“童子无居位，先生无并行，与吾师
共推东坡一人于渊明间可也。”参寥即索其文，袖之
出。吴音曰：“罪过公，悔不先与公话，今辄以厚于参寥
者为子言。”昔大宋相公谓陶公《归去来》，是南北文章
之绝唱，五经之鼓吹。近时绘画《归去来》者，皆作大圣，
变。和其辞者，如即事遣兴小诗，皆不得正中者也。